**Slayer** je bio američki thrash metal bend, osnovan u Huntington Parku, 
Kalifornija, 1982. godine. Riječi njihovih pjesama koje su pisali Jeff Hanneman, Kerry King i Tom Araya uglavnom su ispunjene anti-religijom, smrću, nasiljem i ratom.

Životopis
---------

Pionirski speed/thrash metal bend Slayer osnovan je u mjestu Huntington Park, Kalifornija 1981. godine kada su gitarist Kerry King i njegov prijetelj Jeff Hanneman formirali heavy metal band sa Tomom Arayom (vokal, bas) i Dave Lombardom (bubnjevi), dva talentirana glazbenika. Za manje od dvije godine, grupa je počela 
svirati svoj materijal po raznim klubovima, gdje ih je zapazio Brian Slagel, predsjednik diskografske kuće Metal Blade Records, koji ih je brzo primio. Slayerov prvi album *Show no Mercy* je izdan u prosincu 1983. i dobio je kritike da je to album pun maloljetničkog sotonizma s recikliranim riffovima, i iako je intezivan, frenetični bubnjevi su napravili novo polje u heavy metalu.

Nekoliko mjeseci poslije Slayer je izdao mini CD *Haunting the Chapel*, koji je potvrdio njihov heavy, bubnjem orijentiran zvuk. Sljedeći sporiji, mračniji album *Hell Awaits* izašao je 1985. godine i dao je bendu prvu priliku da okuse slavu prodavši 100.000 kopija u SAD-u iako su imali slabu promociju. Sada je *underground osjećaj* privukao pažnju rap impresatora Ricka Rubina (Run DMC) koji je potpisao grupu za diskografsku kuću Def Jam Records da poveća opseg žanrova koje on koristi. Slayerov prvi album za Def Jam bio je *Reign in Blood* koji je napravio proboj među metal kritikama i fanovima, kombinujući brzinu punka i hardcorea s gitarom i imidž poznatih metal bendova. Pjesme kao što su *Necrophobic* i *Angel of Death* imali su približno 250 beatova po minuti. Kroz album se najviše virtualizira speed metal, koji je utjecao na neke druge bendove. Slayer je dobio loše ocjene zbog njihovog sotonističkog i nazi izgleda i simbola, ali grupa je govorila da ne vjeruje ni u jedan sistem. Javno izvikivanje je prouzročilo da CBS Records, Def Jamov distributer, odbace *Reign in Blood*, tjerajući Def Jam da traže alternativnu distribuciju kroz Geffen; mnogi Slayerovi koncerti bili su pozdravljeni od strane protestanata ili čak otkazani. Bez koncerata i bez distibucije, došlo je veliko iznenađenje kad je Reign in Blood dosegao top 100 i otišao u *gold* izdavanje. Kako je Slayerova popularnost rasla, bend je patio od unutarnjih sporova. Bubnjar Dave Lombardo otišao je tokom turneje 1987.godine, ali se ubrzo vratio. Zamijenio ga je u tim trenucima Tony Scaglione koji je svirao za Whiplash. Njihov sljedeći album izašao je 1988. a nazvan je *South of Heaven*. Taj album označio je odlazak speed metala i vratio se više tradicionalnom metal zvuku. Uprkos tužbama kod fanova, album je dobio *gold* izdanje. Slayer je postao poznat po svojim energičnim koncertima, koji su bili konstantni tokom kasnih 1980-ih. 1990. izašao je *Season in the Abyss* koji je utvrdio Slayerov status kao jednog od najvećih metal bendova na sceni, prodavši se u preko milijun kopija i dobivši pohvale u svim metal magazinima. Kako bi najavili svoj veliki povratak, Slayer je napravio veliku turneju *Clash of the Titans*, koja je uključivala grupe kao što su Alice in Chains, Anthrax i Megadeth, i uglavnom neke lokalne bendove. Godine 1991. Slayer je obilježio 10 godina postojanja tako što je izdao dvostruki *live* album *Decade of Aggression*, još jedan platinasti hit. 
1992. došlo je do novih problema u bendu. Dave Lombardo je provodio više vremena sa svojom ženom nego sa bendom, pa je izbačen iz benda. Zamijenio ga je Paul Bostaph, koji je prije svirao za Forbidden. Nakon što su odsvirali nekoliko koncerata s novom postavom, Slayer je nestao sa scene i počele su kružiti glasine da će se grupa raspasti. 1993. grupa je radila na soundtracku za film *Judgement Night*, radeći sa raperom Ice T-om na obradi Exploitedove pjesme *Disorder*.

Pred kraj 1994. godine, nova postava je izdala prvi album, brutalno brzi *Divine Intervention*. Iako se nije baš dobro prodao, zasjeo je na 8. mjesto u SAD-u i potvrdio da je thrash metal još uvijek popularan u '90-ima. *Divine Intervention* donio je opet loše ocjene zbog omota na albumu tj. zbog otkinute ruke na kojoj je urezano Slayer, pa su se albumi uskoro počeli i zabranjivati. Nakon skoro dvije godine turneje, bubnjar Bostaph otišao je iz Slayera kako bi nastavio raditi na svom starom projektu *The Truth About Seafood*. Njegova zamjena je došla iz grupe Testament. Bubnjar John Dette nije ostao dugo u Slayeru, manje od 6 mjeseci. Bostaph se potom vratio i 1996. godine grupa je snimila novi album *Undisputed Attitude* koji je sadržao obrade klasičnih punk bendova kao što su Minor Threat, D.I. i GBH.
Sljedeći album bio je *Diabolus In Musica* koji je izdan na ljeto 1998. za Columbian Records. Album je otišao visoko na svim metal ljestvicama. Sljedeći Slayerov album izašao je u 2001. godini, a nazvan je *God Hates Us All*. Ovim albumom Slayer je pokazao da nemaju namjeru promijeniti svoj stil. Nakon tog albuma u grupu se vraća bubnjar Lombardo. Konačno nakon dugo vremena, 2006. Slayer je izdao svoj deveti studijski album *Christ Illusion*, kojem je prethodio mini CD *Eternal Pyre*. Zasada posljednji album, *World Painted Blood* objavili su 2009. godine. To je ujedno i posljednji na kojem je sudjelovao Jeff Hanneman, 2011. je zbog komplikacija uzrokovanih paukovim ugrizom prestao nastupati sa bendom, te ga je zamijenjivao Gary Holt iz Exodusa. Zbog međusobnih razmirica, bubnjar Dave Lombardo u veljači 2013. ponovno napušta grupu, a na njegovo mjesto se vraća Paul Bostaph. Dana 2. svibnja 2013. zbog zatajenja jetre uzrokovane cirozom umro je Jeff Hanneman, jedan od suosnivača grupe. Unatoč početnim sumnjama Toma Araye da li će fanovi prihvatiti daljni rad grupe bez Hannemana, kasnije je najavljeno objavljivanje novog albuma 2015. godine.

Sastav
------

### Sadašnja postava

* Tom Araya - bas, vokal (1982.-)
* Kerry King - gitara (1982.-)
* Gary Holt - gitara (2011.-)
* Paul Bostaph - bubnjevi (1992.-1996. 1997.-2001. 2013.-)

### Bivši članovi

* Jeff Hanneman - gitara (1982.-2013.)
* Dave Lombardo - bubnjevi (1982-1986. 1987.-1992. 2001.-2013.)
* Tony Scaglione - bubnjevi (1986.-1987.)
* Jon Dette - bubnjevi (1996.-1997.)

Diskografija
------------

### Albumi

* *Show No Mercy* (1983.)
* *Haunting the Chapel* (Mini CD, 1984.)
* *Live Undead* (*live*, 1984.)
* *Hell Awaits* (1985.)
* *Reign in Blood* (1986.)
* *South of Heaven* (1988.)
* *Seasons in the Abyss* (1990.)
* *Decade of Aggression* (*live*, 1991.)
* *Divine Intervention* (1994.)
* *Undisputed Attitude* (1996.)
* *Diabolus in Musica* (1998.)
* *God Hates Us All* (2001.)
* *Eternal Pyre* (Mini CD, 2006.)
* *Christ Illusion* (2006.)
* *World Painted Blood* (2009.)
* *Repentless* (2015.)

### Singlovi

* 1986. - "Angel of Death"
* 1986. - "Postmortem"
* 1986. - "Raining Blood"
* 1988. - "Mandatory Suicide"
* 1988. - "South of Heaven"
* 1990. - "Dead Skin Mask"
* 1990. - "Seasons in the Abyss"
* 1994. - "Dittohead"
* 1994. - "Serenity in Murder"
* 1996. - "I Hate You (Slayer song)"
* 1998. - "Stain of Mind"
* 2001. - "Bloodline"
* 2001. - "God Send Death"
* 2006. - "Cult"

### Kompilacije

* *Live Intrusion* (VHS, 1995.)
* *Soundtrack to the Apocalypse* (2003.)
* *War at the Warfield* (DVD, 2003.)
* *Still Reigning* (DVD, 2004.)

Izvori
------

1. ↑  Blabbermouth.net

Vanjske poveznice
-----------------

* Slayer, službene stranice
* National Day of Slayer
* Kerry King

***Slayer*** na Wikimedijinoj ostavi